**Foirm Iarratais chun Duine a chur ar Rolla na nAbhcóidí Cleachtacha**

Tabhair do d’aire, le do thoil, go bhfuil an fhoirm iarratais seo roinnte ina dhá cuid. Baineann Cuid A leis an bhfaisnéis a cheanglaítear ar an ÚRSD a chur ar an gcuid de Rolla na nAbhcóidí Cleachtacha atá ar fáil go poiblí de réir mar a fhoráiltear faoi Alt 133(c) den Acht um Rialáil Seirbhísí Dlí, 2015. Baineann Cuid B leis an bhfaisnéis atá ag teastáil ón ÚRSD chun cáilíochtaí iarratasóra a fhíorú mar a fhoráiltear faoi Alt 134(1) den Acht agus chun comhfhreagras a dhéanamh le hiarratasóirí le linn an phróisis iarratais agus ar bhonn leanúnach de réir mar is gá chun an Rolla a chothabháil.

Sula ndéanfaidh tú an fhoirm seo a chomhlánú, breathnaigh ar an Nóta Treorach a ghabhann léi, le do thoil.

Seachas an fhaisnéis a theastaíonn chun d’ainm a chur ar Rolla poiblí na nAbhcóidí Cleachtacha, déileálfaidh an tÚdarás Rialála Seirbhísí Dlí (ÚRSD) leis an bhfaisnéis agus leis na sonraí pearsanta go léir a sholáthróidh tú mar fhaisnéis faoi rún, de réir an Rialacháin Ghinearálta maidir le Cosaint Sonraí agus an Achta um Chosaint Sonraí, 2018.

Ní roinnfear an fhaisnéis a chuirfear ar fáil don Údarás Rialála Seirbhísí Dlí (ÚRSD) ach le comhlachtaí ceadaithe eile de réir an Achta um Rialáil Seirbhísí Dlí, 2015.

Is féidir téacs iomlán Bheartas Cosanta Sonraí an ÚRSD a fháil ar ár suíomh gréasáin ag [www.lsra.ie](http://www.lsra.ie)

|  |  |
| --- | --- |
| **Cuid A Faisnéis a bheidh le Taispeáint ar Rolla na nAbhcóidí Cleachtacha** | |
| 1. Céadainm |  |
| 1. Sloinne |  |
| 1. Ainm Gairmiúil Eile   (más infheidhme) |  |
| 1. Comhalta den Leabharlann Dlí | Tá/Níl |
| 1. I seirbhís lánaimsire an Stáit | Tá/Níl |

|  |  |
| --- | --- |
| **Cuid B Faisnéis chun críocha Riaracháin** | |
| 1. Seoladh le haghaidh Comhfhreagrais |  |
| 1. Seoladh Ríomhphoist |  |
| 1. Uimh. Theagmhála Gutháin |  |
| 1. An bhliain ar ghlac Cumann Onórach Óstaí an Rí thú le haghaidh chéim Abhcóide Dlí   (más infheidhme) |  |
| 1. An Bhliain agus an Téarma ar glaodh chun Barra na hÉireann thú (más infheidhme) |  |
| 1. An bhliain ar cláraíodh thú mar ‘dlíodóir cláraithe’ in Éirinn de bhua Rialacháin na gComhphobal Eorpach (Dlíodóirí a Bhunú), 2003 (más infheidhme) |  |

|  |
| --- |
| **Dearbhú**  **(Ní foláir don Iarratasóir é a Chomhlánú)** |
| Dearbhaím leis seo go bhfuil ábhar an iarratais seo agus an nóta treorach léite agam, agus gur thuig mé iad, agus, de réir mar is fearr is eol dom, mar a cuireadh i bhfios dom agus mar a chreidim, tá an fhaisnéis a sholáthraítear san fhoirm seo fíor, iomlán agus cruinn. Daingním gur abhcóide cáilithe mé, go bhfuil ar intinn agam seirbhísí dlí a sholáthar mar abhcóide agus nach eol dom aon chúis a chuirfeadh mé ó theideal a bheith agam go gcuirfí ar Rolla na nAbhcóidí Cleachtacha mé.  Daingním, tar éis gur glacadh le haghaidh chéim Abhcóide Dlí mé agus/nó i ndiaidh an trátha is déanaí ar glaodh chun an Bharra mé, nár glacadh mar aturnae mé; nár dhíbharraigh Cumann Onórach Óstaí an Rí mé, i gcás an díbharrú sin a bheith in éifeacht i gcónaí; ná nár bhain an Ard-Chúirt m’ainm de Rolla na nAturnaetha, ar ordú é atá in éifeacht i gcónaí (*féach an míniú ar “Abhcóide cáilithe” in Alt 2(1) den Acht um Rialáil Seirbhísí Dlí, 2015).*  Deimhním gur féidir leis an ÚRSD an fhaisnéis thuas a roinnt le Cumann Onórach Óstaí an Rí (cead iontrála chuig céim Abhcóide agus/nó Glaoch chun an Bharra) nó le Comhairle Bharra na hÉireann (Rialachán Bunaithe), chun críocha mo chuid cáilíochtaí a fhíorú agus toilím leis seo go gcuirfeadh Cumann Onórach Óstaí an Rí agus Comhairle Bharra na hÉireann aon fhaisnéis a iarrann an ÚRSD ar fáil d'fhonn an t-iarratas seo a fhíorú.  *[Sa chás nach mian leat an toiliú seo a thabhairt, cuir ar aghaidh leis an iarratas seo, le do thoil, na bunchóipeanna de cháipéisí a thacaíonn le do cháilíocht mar abhcóide*  Ainm:  (CEANNLITREACHA BLOIC)  Síniú:  Dáta: |

IS CEART GACH FOIRM IARRATAIS chomhlánaithe AGUS DOICIMÉID TACAÍOCHTA A CHUR LE RÍOMHPHOST CHUIG [lsra-roll@lsra.ie](mailto:lsra-roll@lsra.ie) NÓ LEIS AN bPOST CHUIG AN

ÚDARÁS RIALÁLA SEIRBHÍSÍ DLÍ, BOSCA POIST 12906, BAILE ÁTHA CLIATH 7